paragraph_text: Cazal je rođen 6. travnja 1971. na Réunionu gdje je i započeo igrati rukomet. Po dolasku u Francusku, Cazal sklapa svoj prvi profesionalni ugovor s klubom Paris HB, ali nakon kraćeg vremena prelazi u Montpellier HB s kojim 1999. osvaja prvenstvo i kup. Iste te godine odlazi u Ligu ASOBAL gdje 3 godine igra za klub Bidasou iz Irúna. Kako uspjeha u klubu nije bilo, 2002. odlazi u Bundesligu gdje igra za TUSEM iz Essena s kojim osvaja EHF-ov kup 2005. godine. Iste godine vraća se u Francusku gdje igra za Dunkerque HBGL, gdje će i završiti karijeru i postati trener.